++++

ΚΑΝΟΝΙΣΜΟΣ ( ΕΟΚ ) αριθ . 458/73 ΤΗΣ ΕΠΙΤΡΟΠΗΣ

της 2ας Φεβρουαρίου 1973

περί τροποποιήσεως του κανονισμού ( ΕΟΚ ) αριθ . 2645/70 " περί των διατάξεων που εφαρμόζονται στην ποσότητα της ζάχαρης που παράγεται πέραν από τη μεγίστη ποσόστωση "

Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί της ιδρύσεως της Ευρωπαϊκής Οικονομικής Κοινότητος ,

τον κανονισμό ( ΕΟΚ ) αριθ . 1009/69 του Συμβουλίου της 18ης Δεκεμβρίου 1967 περί κοινής οργανώσεως των αγορών στον τομέα της ζάχαρης ( 1 ) , όπως τροποποιήθηκε τελευταία από την πράξη ( 2 ) που επισυνάπτεται στη συνθήκη περί προσχωρήσεως των νέων Κρατών Μελών στην Ευρωπαϊκή Οικονομική Κοινότητα και την Ευρωπαϊκή Κοινότητα Ατομικής Ενεργείας ( 3 ) , υπογραφείσα στις Βρυξέλλες στις 22 Ιανουαρίου 1972 , και ιδίως το άρθρο 25 παράγραφος 3 ,

Εκτιμώντας :

ότι οι κοινοτικές διατάξεις περί της ζάχαρης που παράγεται πέραν της μεγίστης ποσοστώσεως , ιδίως το άρθρο 25 του κανονισμού ( ΕΟΚ ) αριθ . 1009/67 και ο κανονισμός ( ΕΟΚ ) αριθ . 2645/70 της Επιτροπής της 28ης Δεκεμβρίου 1970 περί των διατάξεων που εφαρμόζονται στην ποσότητα της ζάχαρης που παράγεται πέραν από τη μέγιστη ποσόστωση ( 4 ) , απαιτούν την ταυτότητα μεταξύ της παραγομένης ζάχαρης και της προς εξαγωγή ζάχαρης

ότι ενδείκνυται να προβλέπεται για τον εν λόγω βιομήχανο η δυνατότητα εξαγωγής ζάχαρης που δεν έχει παραχθεί από τον ίδιο το βιομήχανο

ότι είναι απαραίτητο να προβλέπεται σ ' αυτή την περίπτωση η πληρωμή ενός κατ ' αποκοπήν ποσού που δύναται να θεωρείται σε κάθε περίπτωση σαν αντιστάθμιση για κάθε όφελος που δύναται να προκύψει από μια τέτοια αντικατάσταση

ότι μέχρι να τεθεί σε ισχύ την 1η Ιανουαρίου 1971 ο κανονισμός ( ΕΟΚ ) αριθ . 2645/70 οι παραγωγοί της ζάχαρης έχουν ήδη τη δυνατότητα να εξάγουν ζάχαρη που δεν είχε παραχθεί από αυτούς τους ίδιους

ότι οι διατάξεις του εν λόγω κανονισμού αποδεικνύονται πολύ αυστηρές και επιβαρύνουν με απρόβλεπτους εξαναγκασμούς ορισμένους παραγωγούς ζάχαρης

ότι πρέπει να εφαρμοσθούν οι διατάξεις του παρόντος κανονισμού αναδρομικά από 1ης Ιανουαρίου 1971

ότι τα προβλεπόμενα μέτρα στον παρόντα κανονισμό είναι σύμφωνα με τη γνώμη της Επιτροπής Διαχειρίσεως της Ζάχαρης ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1

1 . Στο άρθρο 2 παράγραφος 2 του κανονισμού ( ΕΟΚ ) αριθ . 2645/70 το εδάφιο γ ) καταργείται .

2 . Το εν λόγω άρθρο 2 συμπληρούται από την επομένη παράγραφο :

" 3 . Οταν η εξαγόμενη ζάχαρη :

α ) έχει παραχθεί από τον εν λόγω βιομήχανο , τα έγγραφα που αναφέρονται στην παράγραφο 2 πρέπει να συνοδεύονται από μια δήλωση του βιομήχανου που να βεβαιώνει ότι η ζάχαρη έχει παραχθεί από αυτόν

β ) δεν έχει παραχθεί από τον εν λόγω βιομήχανο , αυτός ο τελευταίος υποχρεούται , να πληρώσει ένα ποσό 2,00 λογιστικών μονάδων ανά 100 χιλιόγραμμα ζάχαρης . "

Αρθρο 2

Το επόμενο άρθρο 4α καταχωρείται στον κανονισμό ( ΕΟΚ ) αριθ . 2645/70 :

" Αρθρο 4α

1 . Το ενδιαφερόμενο Κράτος Μέλος ανακοινώνει πριν την 15η Ιανουαρίου , που ακολουθεί την 1η Ιανουαρίου που αναφέρεται στο άρθρο 1 , στους βιομηχάνους που υπόκεινται στην υποχρέωση να πληρώσουν το ποσό που αναφέρεται στο άρθρο 2 παράγραφος 3 υπό β ) το συνολικό ποσό της πληρωμής .

2 . Αυτό το συνολικό ποσό πληρώνεται από τους εν λόγω βιομηχάνους προ της 1ης Φεβρουαρίου του ιδίου έτους . "

Αρθρο 3

Ο παρών κανονισμός εφαρμόζεται από 1η Ιανουαρίου 1971 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .

Εγινε στις Βρυξέλλες στις 2 Φεβρουαρίου 1973 .

Για την Επιτροπή

Ο Πρόεδρος

Francois - Xavier ORTOLI

( 1 ) ΕΕ αριθ . 308 της 18.12.1967 , σ . 1 .

( 2 ) ΕΕ αριθ . Ν 73 της 27.3.1972 , σ . 14 .

( 3 ) ΕΕ αριθ . Ν 73 της 27.3.1972 , σ . 5 .

( 4 ) ΕΕ αριθ . Ν 283 της 29.12.1970 , σ . 48 .